Save the Children koma fórnarlömbum flóðanna á Haítí til hjálpar Talið er að meira en 1.900 manns hafi týnt lífi í flóðunum á Haítí og í Dóminíska lýðveldinu . Samtökin Save the Children hafa brugðist skjótt við og hafið öfluga neyðaraðstoð á flóðasvæðunum . Sérþjálfaðir starfsmenn samtakanna eru komnir til svæðanna sem urðu verst úti í báðum löndunum og útdeila neyðarskýlum , teppum , vatnshreinsitöflum og öðrum nauðsynjum til þúsunda barna og fjölskyldna þeirra sem lifðu af flóðin . Bob Laprade , sem stýrir neyðaraðstoð Save the Children , segir að heilu sveitarfélögin hafi einfaldlega lagst í rúst vegna flóða og aurskriðna . „ Aðaláhyggjuefnið er hættan á að farsóttir eins og kólera breiðist út vegna skorts á hreinu drykkjarvatni , ” segir hann . Þörfin fyrir öflugt hjálparstarf er því mjög brýn á þessum svæðum . Save the Children hafa starfað á Haítí frá árinu 1985 . Rúmlega 120 hjálparstarfsmenn , flestir innfæddir , bæta lífsskilyrði þúsunda barna þar og leggja áherslu á að uppfylla grunnþarfir þeirra um fæðu , heilbrigði og menntun . Þeim sem vilja styðja starf Barnaheilla – Save the Children og styrkja starfið á Haítí er bent á reikning Barnaheilla 1150-26-4521 , kt. 521089-1059 , og símanúmer samtakanna 561-0545 .